钦定古今图书集成/明伦汇编/氏族典/第363卷 > 《廖用贤尚友录》 > 任公
## 钦定古今图书集成/明伦汇编/氏族典/第363卷 > 《廖用贤尚友录》 > 任公

按《史记货殖传》：“宣曲任氏之先为督道仓吏。秦之败，
豪杰争取金玉，任氏独窖仓粟。楚汉相距荥阳，民不
得耕种，米石至万，豪杰金玉尽归任氏，以此起富，折
节力田，富者数世。然任公家约，非田畜所生不衣食，
公事不毕不得饮酒食肉，故富而上重之。”